Հայոց ցեղասպանության կինոհանրաճանաչման «Այլևս երբեք...» միջազգային նախագիծը կյանքի կոչվեց ս.թ. փետրվարի 25-ին` Կառլա Կարապետյանի «Ճչացողները» ֆիլմի ցուցադրությամբ պաշտոնապես մեկնարկելով Մինսկի «Միռ» կինոթատրոնում: Ի դեպ, նախօրեին ֆիլմը դիտել էին Բելառուսի պետական համալսարանի պատմության ֆակուլտետի ուսանողները: Բելառուսում այնուհետև ներկայացվել են Սյուզան Խարտալյանի «Տատիկի դաջվածքները», Ատոմ Էգոյանի «Արարատ», Անրի Վեռնոյի «Մայրիկ», Արա Երնջակյանի «Խավարում», Ներսես Հովհաննիսյանի «Հանդիպում ցուցասրահում» և Սերժ Ավետիքյանի «Շների կղզին» լիամետրաժ, կարճամետրաժ և վավերագրական կինոժապավենները: